Diari Oficial de la Generalitat Valenciana


Sumari del DOGV 9159, del 25-08-2021 (2021/8801)

Informació pública de la suspensió de la tramitació i atorgament de llicències d'urbanisme i d'activitat, que tinguen per objecte la implantació d'instal·lacions fotovoltaiques i parcs eòlics en els àmbits establits del terme municipal.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9159

Data del DOGV
:   25-08-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/8801


Data del document
:   23-08-2021

Organisme emissor
:   Ajuntament d'Anna

Tipus de document
:   Anunci

Correcció d'errades

 Descriptors 

:   * Anna
    * administració local
    * pla d'urbanisme

Informació pública de la suspensió de la tramitació i atorgament de llicències d'urbanisme i d'activitat, que tinguen per objecte la implantació d'instal·lacions fotovoltaiques i parcs eòlics en els àmbits establits del terme municipal. [2021/8801]  
Per l'Ajuntament Ple, en sessió ordinària, celebrada el passat dia dotze d'agost de 2021, va acordar per majoria absoluta, de sis vots a favor i tres en contra, l'aprovació del següent acord:  
«Primer. De conformitat amb el que es disposa en l'article 68.1 del TRLOTUP, amb la finalitat de facilitar l'estudi per a reforma de l'ordenació urbanística dels usos de generació d'energia eòlica i solar fotovoltaica en sòl en estat rural (sòls urbanitzables i no urbanitzables del vigent PGOU d'Anna), suspendre l'atorgament i l'admissió a tràmit de les llicències que es pogueren sol·licitar per a aquest ús, que no complisca amb els requisits indicats en l'antecedent de fet quart.  
- En el sòl en estat rural, siga urbanitzable o no urbanitzable, exceptuant les instal·lacions d'autoconsum indicades a continuació, es prohibeix expressament la implantació de plantes generadores d'energia solar fotovoltaica o eòlica.  
- En tot el terme municipal, sòl urbà, urbanitzable i no urbanitzable comú i protegit es permet la implantació de les instal·lacions de generació d'energia solar fotovoltaica i eòlica destinades a l'autoconsum tant de residències particulars, com de les activitats agràries, industrials o terciàries. Aquestes instal·lacions poden estar connectades a la xarxa a l'efecte de rebre o bolcar els excessos i defectes d'energia generats o sol·licitats, però mai superar en capacitat de generació, les seues necessitats de consum pròpies en termes anuals.  
- En el sòl urbà d'ús residencial o industrial, es permet la implantació de les instal·lacions de generació d'energia solar fotovoltaica destinades a l'autoconsum o a la producció d'energia elèctrica que hauran de ser instal·lades en les cobertes de les edificacions.  
Segon. Establir la duració de la suspensió en el termini màxim establit en l'article 68 del TRLOTUP, si bé podrà alçar-se totalment o parcialment o limitar-se la seua duració segons el contingut del document de planejament que finalment resulte sotmés a exposició pública.  
  
Tercer. Remetre el present acord, a la Direcció General d'Indústria, i a la Direcció General d'Ordenació del Territori i Paisatge perquè en prenga coneixement i efectes, en la tramitació dels expedients emparats en el Decret 14/2020 d'autorització de plantes generadores d'energia.  
  
Quart. Remetre el present acord al Diari Oficial de la Generalitat Valenciana per a la seua publicació, moment a partir del qual entrarà en vigor la suspensió. Així mateix, publicar l'acord en el tauler d'anuncis i en la web municipal.  
Contra aquest acord es podran interposar, alternativament, qualsevol dels següents recursos, si bé no poden interposar-se els dos:  
1. Potestativament recurs de reposició davant l'Ajuntament en el termini d'un mes a comptar des de l'endemà de publicació de l'acord en el DOGV.  
2. Recurs contenciós administratiu davant els jutjats contenciosos administratius de València, en el termini de dos mesos a comptar des del mateix dia.  
El que es publica per a coneixement i als efectes oportuns.  
  
Anna, 23 d'agost de 2021.- L'alcaldessa presidenta: Pilar Teresa Sarrión Ponce.